31995R1643
L 156/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1643/95 НА СЪВЕТА
от 29 юни 1995 година
за изменение на Регламент (ЕО) № 2062/94 за създаване на Европейска агенция за безопасност и здраве при работа
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 235 от него,
като взе предвид предложението на Комисията,
като взе предвид становището на Европейския парламент (1),
като взе предвид становището на Икономическия и социален комитет (2),
като има предвид, че съставът на Административния съвет на Европейската агенция за безопасност и здраве при работа следва да бъде променен по отношение на представителството на организациите на работодателите и работниците и служителите;
като има предвид, че съставът на споменатия Административен съвет следва да бъде променен с оглед присъединяването на Австрия, Финландия и Швеция;
като има предвид, че във връзка с гореизложеното Регламент (ЕО) № 2062/94 на Съвета от 18 юли 1994 г. за създаване на Европейска агенция за безопасност и здраве при работа следва да бъде изменен (3);
като има предвид, че за приемането на този регламент Договорът не предвижда други правомощия извън тези по член 235,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 2062/94 се изменя, както следва:
1.
В член 4, параграф 2, първата алинея думите „от настоящия регламент“ се заменят с „от Регламент (ЕО) № 1643/95“.
2.
Член 8 се заменя със следното:
„Член 8
Административен съвет
1. Агенцията има Административен съвет, който се състои от 48 членове, от които:
a)
петнадесет членове представляват правителствата на държавите-членки;
б)
петнадесет членове представляват организациите на работодателите;
в)
петнадесет членове представляват организациите на работниците и служителите;
г)
трима членове представляват Комисията.
2. Членовете по параграф 1, букви a), б) и в) се назначават от Съвета, като всяка държава-членка се представлява от един член във всяка една от горепосочените категории.
Членовете по параграф 1, букви б) и в) се назначават от състава на членовете и заместник-членовете на Консултативния комитет по безопасност, хигиена и опазване на здравето на работното място, учреден с Решение 74/325/ЕИО (4), по предложение на групите от тези членове и заместник-членове на комитета, като всяка държава-членка има по един представител във всяка една от съответните категории.
Съветът също така назначава заместник-членове, които да участват на заседанията на Административния съвет само в случай на отсъствие на титуляра или както е посочено в процедурния правилник, като назначаването се извършва при същите условия, при които се назначава член.
Комисията назначава членове и заместник-членове, които да я представляват.
3. Мандатът на членовете на Административния съвет е тригодишен. Той може да бъде подновяван.
При изтичане на мандата или в случай на подаване на оставка членовете продължават да изпълняват задълженията си до преназначаването им или замяната им.
4. Административният съвет избира председател и трима заместник-председатели измежду своите членове за срок от една година.
5. Председателят свиква Административния съвет два пъти годишно, както и при поискване на най-малко половината от членовете му.
6. Решенията на Административния съвет се вземат с мнозинство от две трети от гласовете.
Членовете по параграф 1, буква a) имат по два гласа.
Членовете по параграф 1, букви б), в) и г) имат по един глас.
Заместник-членовете нямат право на глас, освен в случаите на отсъствие на титуляра.
7. Председателят на Административния съвет и директорът на Европейската фондация за подобряване на условията на живот и труд имат право да присъстват на заседанията на Административния съвет като наблюдатели.
8. Административният съвет приема свой процедурен правилник, който влиза в сила след като бъде одобрен от Съвета и след представяне на становище от Комисията.
3.
В член 10, параграф 1, четвъртата алинея думите „от настоящия регламент“ се заменят с „от Регламент (ЕО) № 1643/95“.
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Люксембург на 29 юни 1995 година.